CELEX: 62008TN0552
Language: sk
Date: 2008-12-17 00:00:00
Title: Vec T-552/08: Žaloba podaná 17. decembra 2008 – Komisia/Domótica

7.3.2009   
            
            
               SK
            
            
               Úradný vestník Európskej únie
            
            
               C 55/33
            
         Žaloba podaná 17. decembra 2008 – Komisia/Domótica
   (Vec T-552/08)
   (2009/C 55/61)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: A. M. Rochaud-Jöet a S. Petrova, splnomocnení zástupcovia, za právnej pomoci G. Anastácio a A. R. Andrade, advogados)
   
      Žalovaná: Domótica, Estudo e Projecto de Edifícios Inteligentes, Lda (Lisabon, Portugalsko)
   Návrhy žalobkyne
   
               —
            
            
               zaviazať žalovanú, aby žalobkyni vrátila sumu zaplatenú ako preddavok pri plnení zmluvy č. BU/466/94 PO/ES, ktorá bola uzatvorená v rámci programu THERMIE a rozviazaná z dôvodu nedodržania zmluvy zo strany žalovanej a ostatných zmluvných strán, vo výške 124 319,22 eur, navýšenú o úroky z omeškania vo výške 48 180 eur, ktoré vznikli do 30. septembra 2008, a o úroky, ktoré vzniknú do skutočného zaplatenia celej sumy,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Komisia Európskych spoločenstiev uzavrela so žalovanou, s Hospitais da Universidade de Coimbra a so spoločnosťou Técnicas Reunidas, S.A. zmluvu Thermie č. BU/466/94 PO/ES v súlade s nariadením č. 2008/90 (1).
   Žalovaná bola menovaná za koordinátorku projektu a bola poverená predložením potrebných dokumentov Komisii, ako aj sprostredkovaním kontaktu medzi zmluvnými stranami a Komisiou. Zodpovednosť zmluvných strán je nerozdielna.
   V súlade so zmluvou Komisia zaplatila 10. februára 1995 preddavok vo výške 30 %, t. j. 176 693 eur.
   Dňa 24. mája 2000 Komisia po výzve rozviazala zmluvu na základe náležitých dôvodov, pričom sa opierala o tieto nedodržania zmluvy:
   
               —
            
            
               oneskorenia pri výkone, ktoré neboli Komisii náležito oznámené,
            
         
               —
            
            
               neschopnosť spoločnosti Domótica začať realizáciu projektu, pričom samotná žalovaná túto neschopnosť uznala,
            
         
               —
            
            
               nepredloženie finančných a technických správ Komisii v náležitej forme a lehote,
            
         
               —
            
            
               neukončenie prác na projekte v pôvodne dohodnutej lehote a ani v neskoršom dodatočnom termíne (31. august 2000).
            
         Zmluvné povinnosti neboli splnené z dôvodu zavineného konania zmluvných strán.
   Zmluva obsahovala možnosť Komisie požadovať úplné alebo čiastočné vrátenie finančnej pomoci, ako aj zaplatenie úrokov v prípade nedodržania zmluvy zo strany zmluvných strán.
   Komisia má nárok na vrátenie 172 499,22 eur, ktoré predstavujú počiatočný preddavok a úroky vzniknuté od 10. februára 1995, pričom táto suma bude znížená o výdavky spojené s čiastočným výkonom zmluvy, ktoré žalovaná predložila a Komisia uznala. Zároveň bude táto suma navýšená o úroky, ktoré ešte vzniknú.
   
      (1)  Nariadenie Rady (EHS) č. 2008/90 z 29. júna 1990 o podpore energetických technológií v Európe (program Thermie) (Ú. v. ES L 185, s. 1).